**Z m l u v a**

**č. 17/2018**

 **o nájme nebytových priestorov**

uzatvorená v zmysle zák. č. 116/1990 Zb., o nájme a podnájme nebytových priestorov v znení

neskorších predpisov medzi :

**Článok I**

**Zmluvné strany**

prenajímateľ: Základná škola s materskou školou Vývojová 228 Bratislava-Rusovce

 Vývojová 228 , 851 10 Bratislava – Rusovce

 zastúpená : **Mgr. Rastislav Kunst**, riaditeľ ZŠ s MŠ

 IČO : 31781845

 Bankové spojenie : Prima banka Slovensko a. s.

 Číslo účtu : 9402675001/5600

a

nájomcom :  Miestny futbalový klub Bratislava – Rusovce

 Balkánska 101

 851 10 Bratislava – Rusovce

 zastúpený : Peter Golej, prezident MFK Rusovce

**Článok II**

**Predmet a účel nájmu**

1. Predmetom nájmu je telocvičňa, hygienické zariadenia, chodby a šatne v B objekte

 ZŠ s MŠ Vývojová 228 Bratislava – Rusovce, na parcele č. 549 zapísanej na LV

 č. 1309 v prospech Hlavného mesta SR Bratislavy, zverenej do správy ZŠ s MŠ

 Vývojová 228 Bratislava – Rusovce, delimitačným protokolom zo dňa 05. 07. 2002.

1. Účelom tejto zmluvy je prenájom telocvične na športové aktivity.
2. Nájomca sa zaväzuje užívať prenajaté priestory výlučne v rozsahu a na účel uvedený

a dohodnutý touto zmluvou v súlade s právnymi predpismi, ktoré sa vzťahujú na predmet

prenájmu.

**Článok III**

**Obdobie prenájmu**

1. Nájom nebytového priestoru je dojednaný na určitý čas od 06.11.2018 do 31.03.2019 podľa nasledovného rozpisu :

Prípravka utorok, štvrtok od 17.00 hod. do 18.00 hod. - 1 hod.

Mladší žiaci utorok, štvrtok od 18.00 hod. do 19.00 hod. – 1 hod.

Starší žiaci utorok, štvrtok od 19.00 hod. do 20.00 hod. – 1 hod.

Podľa záznamov o práci v záujmovom útvare.

Predprípravka piatok od 17.00 hod. – 18.00 hod.

Škôlka sobota od 17.00 hod. – 18.00 hod.

Starí páni piatok od 18.30 hod. – 20.00 hod.

Platba podľa prílohy č. 1 tejto zmluvy.

- 2 -

2. Doba nájmu môže byť predĺžená len na základe písomnej dohody zmluvných strán

 uzatvorenej najneskôr ku dňu skončenia tejto nájomnej zmluvy. Zmluvné strany sa

 dohodli, že užívanie predmetu nájmu po skončení obdobia nájmu nepredlžuje obdobie

 nájmu.

**Článok IV**

**Úhrada nájomného a ostatných platieb**

1. Nájomca sa zaväzuje za obdobie prenájmu od 06. 11. 2018 do 31. 03. 2019

platbu za prenájom telocvične ( 1 hod./18,00 € ) za športové aktivity uhradiť

na účet prenajímateľa **SK2256000000009402675001** Prima banka Slovensko a. s.,

v **dvoch** splátkach nasledovne :

- 1. splátka za obdobie od 06. 11. 2018 do 28. 12. 2018 **do 10. 11. 2018**

- 2. splátka za obdobie od 04. 01. 2019 do 31. 03. 2019 **do 31. 03. 2019**

**Variabilný symbol je číslo zmluvy : 172018**

 2. V prípade neuhradenia platby v stanovenej dobe v zmysle čl. IV. bod 1 tejto zmluvy

 nájomca zaplatí prenajímateľovi úrok z omeškania vo výške 0,05 % za každý deň

 omeškania.

3. Prenajímateľ môže meniť výšku poplatku za služby a energie iba vtedy, ak dôjde

 k zmene právnych predpisov alebo ak dôjde k zvýšeniu cien od dodávateľa.

**Článok V**

**Práva a povinnosti prenajímateľa a nájomcu**

1. Nájomca je povinný využívať prenajaté priestory výlučne na zmluvne dohodnutý účel

a zabezpečiť dodržiavanie podmienok prenájmu všetkými osobami, ktoré sú účastníkmi akcií poriadaných nájomcom v prenajatých priestoroch.

Za týmto účelom sa nájomca zaväzuje :

a/ oboznámiť užívateľov s platným prevádzkovým poriadkom a zabezpečiť jeho

 dodržiavanie,

b/ hospodárne zaobchádzať s prenajatými priestormi a ich príslušenstvom,

c/ dodržiavať bezpečnosť, protipožiarne, hygienické a zdravotné predpisy tak, aby

 nevznikla škoda na majetku alebo živote a zdraví,

d/ zabezpečiť rozvrh dozoru a jeho kontrolu,

e/ neodkladne nahlásiť prenajímateľovi potrebu opráv, inak nájomca zodpovedá

 za škodu, ktorá vznikla nesplnením tejto povinnosti,

f/ umožní prenajímateľovi vstup do prenajatých priestorov za účelom vykonania

 kontroly dodržiavania podmienok prenájmu.

1. Nájomca nesmie bez predchádzajúceho písomného súhlasu prenajímateľa prenajať

predmet nájmu tretím osobám ani umožniť inej osobe vedľa seba v týchto priestoroch

podnikať.

1. Nájomca ako prevádzkovateľ predmetu nájmu preberá na seba zodpovednosť a zodpovedá za dodržiavanie všetkých primeraných a potrebných opatrení na zachovanie bezpečnosti a ochrany zdravia osôb, ktoré sa v čase nájmu budú nachádzať v predmete nájmu, ako aj opatrenia na ochranu majetku nachádzajúceho sa v predmete nájmu.
2. Nájomca sa zaväzuje nahradiť škody na majetku spôsobené v súvislosti s využívaním

prenajatých priestorov a to poškodením, mimoriadnym znečistením alebo zničením.

1. Prenajímateľ sa zaväzuje zabezpečiť nájomcovi nerušený výkon jeho práv spojených

s nájmom nebytového priestoru.

- 3 -

1. Prenajímateľ sa zaväzuje sprístupniť nájomcovi v čase nájmu sociálne zariadenia, šatne, a chodby, ktorých užívanie je spojené s predmetom prenájmu.
2. Prenajímateľ nezodpovedá za škody na majetku nájomcu vnesenom do prenajatých

priestorov.

**Článok VI**

**Ukončenie nájmu a odstúpenie od zmluvy**

1. Nájom sa končí uplynutím obdobia, ktoré bol dohodnutý.
2. Po ukončení nájmu je nájomca povinný vrátiť prenajatý priestor v takom stave, v akom ho prevzal, s prihliadnutím na obvyklé opotrebenie.
3. Zmluvné strany môžu ukončiť nájom výpoveďou zmluvy uzatvorenej na dobu určitú len za podmienok uvedených v § 9 zákona č. 116/1990 Zb., v znení neskorších predpisov, pričom zmluvné strany sa dohodli , že výpovedná lehota je tri mesiace a začína plynúť od prvého dňa mesiaca nasledujúceho po doručení výpovede.

**Článok VII**

**Doručovanie**

1. Prenajímateľ doručuje písomnosti sám, poštou alebo prostredníctvom správcu. Prenajímateľ môže podľa potreby a okolností doručiť písomnosť aj prostredníctvom mestskej polície alebo iným spôsobom.
2. Zmluvné strany sa dohodli, že pre potreby doručovania akýchkoľvek písomností týkajúcich sa právnych vzťahov založených touto zmluvou alebo na základe tejto zmluvy, bude miestom doručenia nájomca :
3. adresa
4. miesto predmetu nájmu alebo
5. miesto, kde bude nájomca zastihnutý.
6. Nájomca berie na vedomie a súhlasí s tým, že povinnosť prenajímateľa podľa odseku 2 doručená podľa odseku 2, bude považovaná za doručenú priamo do vlastných rúk nájomcu a to aj v prípade, ak táto povinnosť bude vrátená poštou prenajímateľovi ako písomnosť nájomcom neprevzatá. V takom prípade sa za deň doručenia považuje deň jej vrátenia prenajímateľovi. Uvedené platí aj v tom prípade, ak sa nájomca o tejto skutočnosti nedozvie.
7. V prípade, že nájomca bezdôvodne odoprie písomnosť prijať je písomnosť doručenia dňom, keď jej prijatie bolo odopreté.

**Článok VIII**

**Záverečné ustanovenie**

1. K zmene dohodnutých podmienok môže dôjsť len vzájomnou dohodou formou písomného dodatku podpísaného obidvoma zmluvnými stranami alebo pokiaľ to vyplýva zo zmien a doplnkov právnych predpisov.
2. Zmluvné strany vyhlasujú, že si zmluvu o nájme prečítali, porozumeli jej obsahu,

nemajú námietky proti jej forme a obsahu, vyhlasujú, že ju neuzatvorili v tiesni ani za

nevýhodných podmienok a na znak súhlasu ju vo vlastnom mene podpisujú.

- 4 -

1. Zmluva je vyhotovená v 2 rovnopisoch, z ktorých každá má platnosť originálu. Po jej

podpísaní každá zo zmluvných strán dostane 1 vyhotovenie.

1. Táto zmluva nadobúda platnosť dňom podpísania zmluvy štatutárnymi zástupcami oboch zmluvných strán s účinnosťou nasledujúci deň po jej zverejnení.

 V Bratislave dňa 05. 11. 2018 V Bratislave dňa 05. 11. 2018

 prenajímateľ : nájomca :

 .............................................. ................................................

 Mgr. Rastislav Kunst Peter Golej

 riaditeľ ZŠ s MŠ prezident MFK Bratislava - Rusovce

Základná škola s materskou školou Vývojová 228 Bratislava – Rusovce

č. p. : 17/2018

Bratislava 05. 11. 2018

**Rozúčtovanie**

energií a nájmu telocvične pre MFK Bratislava – Rusovce, p. Golej Peter

Predprípravka piatok od 17.00 hod. – 18.00 hod.

Škôlka sobota od 17.00 hod. – 18.00 hod.

Starí páni piatok od 18.30 hod. – 20.00 hod.

|  |  |  |
| --- | --- | --- |
|  |  |  |
|  |  **1 hod./€** |  |
| Nájom telocvične |  4,00 € |  |
| Energie |  |  |
| Elektrická |  1,00 € |  |
| Tepelná |  4,00 € |  |
| Vodné, stočné |  5,00 € |  |
| Prevádzka |  4,00 € |  |
|  |  |  |
| **SPOLU :**  |  **18,00 €** |  |

**Školské prázdniny**

27. 12. 2018 – 07. 01. 2019 vianočné prázdniny

01. 02. 2019 polročné prázdniny

25. 02. 2019 – 01. 03. 2019 jarné prázdniny

**Štátne sviatky, dni pracovného pokoja (voľna)**

24., 25., 26., december 2018

1. a 6. január 2019

**DOHODA O HMOTNEJ ZODPOVEDNOSTI**

uzavretá medzi týmito zmluvnými stranami:

prenajímateľ: Základná škola s materskou školou

 Vývojová 228

 851 10 Bratislava – Rusovce

 zastúpená : **Mgr. Rastislav Kunst** , riaditeľ

 IČO : 31781845

a

nájomca : Miestny futbalový klub Bratislava – Rusovce

 Balkánska 101

 851 10 Bratislava – Rusovce

 zastúpený : Peter Golej, prezident MFK Rusovce

**Článok I.**

1. Podľa zmluvy č. 17/2018 o nájme nebytových priestorov( telocvičňa, hygienické

 zariadenia, chodby a šatne v B objekte ZŠ s MŠ Vývojová 228 Bratislava – Rusovce )

 na športové aktivity, uzatvárajú zmluvné strany túto dohodu o hmotnej zodpovednosti

 za prenajaté priestory a ich príslušenstvo.

2. Nájomca sa zaväzuje dbať na to, aby na prenajatých hodnotách nevznikli škody. Pri

 prenájme je povinný riadiť sa platnými právnymi predpismi a pokynmi prenajímateľa.

3. Nájomca preberá hmotnú zodpovednosť za škodu, ktorá sa zistí počas trvania nájmu,

 pokiaľ nepreukáže, že túto škodu nezavinil.

4. Nájomca je povinný bezodkladne písomne upozorniť prenajímateľa na nedostatky, ktoré

 sa vyskytli počas trvania nájmu ( aj formou SMS na tel.č. 0911229127 ).

 **Článok II.**

Tato dohoda zaniká ukončením zmluvy o nájme.

**Článok III.**

 Dohoda o hmotnej zodpovednosti je vyhotovená v dvoch rovnopisoch, z ktorých

jedno vyhotovenie obdrží prenajímateľ a jedno nájomca.

V Bratislave - Rusovciach, dňa 05. 11. 2018

 Prenajímateľ : Nájomca :

........................................... ...........................................

 Mgr. Rastislav Kunst Peter Golej

 riaditeľ ZŠ s MŠ prezident MFK Bratislava - Rusovce

**Doložka o spoločnej hmotnej zodpovednosti:**

 Nájomca sa zaväzuje, že v prípade, ak bude prenajaté priestory spoločne užívať

s ďalšími fyzickými osobami, bude za schodok na zverených hodnotách zodpovedať spoločne

s nimi.

V Bratislave - Rusovciach, dňa 05. 11. 2018

 Prenajímateľ : Nájomca :

......................................... ............................................

 Mgr. Rastislav Kunst Peter Golej

 riaditeľ ZŠ s MŠ prezident MFK Bratislava - Rusovce